िखलाड़ी खेल को खेल की भावना से ही खेले : गुप्ता
बुद्धाग्रुप ऑफ इंस्टीट्यूशंस रंबा करनाल में विद्यार्थियों के मानसिक एवं शारीरिक स्वास्थ्य को ध्यान में रखते हुए दो दिवसीय (2-3 मार्च 2017) वार्षिक खेलकूद प्रतियोगिताओं का शुभारंभ किया गया। प्रतियोगिताओं में बुद्धा ग्रुप के सभी विभागों के विद्यार्थियों ने अलग-अलग प्रतियोगिताओं में बढ़-चढ़ कर उत्साह के साथ हिस्सा लिया। प्रथम दिवस की खेलकूद की प्रतियोगिताओं में मुख्य अतिथि के रुप में सत्यवीर एवं विशिष्ट अतिथि के रुप में राकेश पांडे तथा विनोद ने शिरकत की। शुभारंभ अवसर पर प्राध्यापक सुशील कुमार ने खेलों को खेल की भावना से खेलने की शपथ दिलाई। ग्रुप के निदेशक नीतेश गुप्ता ने मुख्य अतिथि एवं विशिष्ट अतिथि के साथ खेलकूद प्रतियोगिता का शुरू करने की घोषणा की।
खेलकूद प्रतियोगिता में मुख्य खेल प्रतियोगिताओं के रूप में चैस, केरम, टेबल-टेनिस, बेडमिंटन, वॉलीवाल जैसी प्रतियोगिताओं का भव्य आयोजन प्राध्यापक रजनीश एवं निर्भय राणा के कुशल दिशा-निर्देशों के अनुसार हुआ। इसके साथ-साथ हरियाणा का प्रसिद्ध खेल कबड्डी का भी आयोजन किया गय। ग्रुप के निदेशक श्री नीतेश गुप्ता ने कहा कि खेल हमारे मानसिक, शारीरिक एवं आध्यात्मिक विकास में योगदान देते हैं। विद्यार्थियों को खेल, खेल की भावना से ही खेलना चाहिए इससे आपसी सोहार्द एवं भाईचारे की भावना का विकास होता है। मौके पर बुद्धा ग्रुप के सभी विभागों के प्राचार्य, विभागाध्यक्ष, प्राध्यापक, कर्मचारी एवं विद्यार्थी मौजूद रहे।
awa_Deva hin_Deva hin_Deva